CELEX: 32001D0258
Language: et
Date: 2001-03-15 00:00:00
Title: Nõukogu otsus, 15. märts 2001, Euroopa Ühenduse ning Islandi Vabariigi ja Norra Kuningriigi vahelise lepingu sõlmimise kohta, mis käsitleb liikmesriigis või Islandil või Norras esitatud varjupaigataotluse läbivaatamise eest vastutava riigi määratlemise kriteeriume ja mehhanisme

Tähtis õiguslik teade

|

32001D0258

Euroopa Liidu Teataja L 093 , 03/04/2001 Lk 0038 - 0039

		Nõukogu otsus,15. märts 2001,Euroopa Ühenduse ning Islandi Vabariigi ja Norra Kuningriigi vahelise lepingu sõlmimise kohta, mis käsitleb liikmesriigis või Islandil või Norras esitatud varjupaigataotluse läbivaatamise eest vastutava riigi määratlemise kriteeriume ja mehhanisme(2001/258/EÜ)EUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artikli 63 lõiget 1 koos artikli 300 lõike 2 esimese lõigu teise lausega ja artikli 300 lõike 3 esimese lõiguga,võttes arvesse komisjoni ettepanekut, [1]võttes arvesse Euroopa Parlamendi arvamust [2]ning arvestades järgmist:(1) Komisjon on Euroopa Ühenduse nimel läbi rääkinud Euroopa Ühenduse ning Islandi Vabariigi ja Norra Kuningriigi vahelise lepingu, mis käsitleb liikmesriigis või Islandil või Norras esitatud varjupaigataotluse läbivaatamise eest vastutava riigi määratlemise kriteeriume ja mehhanisme (edaspidi "leping").(2) Euroopa Ühenduse poolt kirjutati leping nõukogu 19. jaanuari 2001. aasta otsuse kohaselt alla 19. jaanuaril 2001, võimalusega sõlmida see hilisemal kuupäeval.(3) See leping tuleks nüüd kinnitada.(4) On vaja kehtestada ka lepingu teatavate sätete kohaldamise kord.(5) Lepinguga luuakse ühiskomitee, kellel on volitused otsuste tegemiseks teatavates valdkondades ja seepärast on vaja kindlaks määrata ühenduse esindaja nimetatud komitees.(6) Lisaks on vaja ette näha ühenduse seisukoha vastuvõtmise kord.(7) Euroopa Liidu lepingu ja Euroopa Ühenduse asutamislepingu lisaks oleva Ühendkuningriigi ja Iirimaa seisukohta käsitleva protokolli artikli 3 kohaselt on Ühendkuningriik ja Iirimaa teatanud oma soovist osaleda käesoleva määruse vastuvõtmisel ja kohaldamisel.(8) Nimetatud lepingute lisaks oleva Taani seisukohta käsitleva protokolli artiklite 1 ja 2 kohaselt ei osale Taani käesoleva määruse vastuvõtmisel ning seega ei ole see määrus Taani suhtes siduv ja Taanis seda ei kohaldata,ON VASTU VÕTNUD JÄRGMISE OTSUSE:Artikkel 1Ühendus kinnitab Euroopa Ühenduse ning Islandi Vabariigi ja Norra Kuningriigi vahelise lepingu, mis käsitleb liikmesriigis või Islandil või Norras esitatud varjupaigataotluse läbivaatamise eest vastutava riigi määratlemise kriteeriume ja mehhanisme.Lepingu tekst on lisatud käesolevale otsusele.Artikkel 2Nõukogu eesistujal on õigus nimetada isik, kes on volitatud Euroopa Ühenduse nimel hoiule andma lepingu artiklis 14 sätestatud kinnitamiskirja, et väljendada ühenduse nõusolekut olla lepinguga seotud.Artikkel 3Lepingu artikliga 3 loodud ühiskomitees esindab ühendust komisjon.Artikkel 41. Ühenduse seisukoha ühiskomitees seoses selle töökorra vastuvõtmisega lepingu artikli 3 lõike 2 kohaselt võtab komisjon vastu pärast konsulteerimist nõukogu poolt määratud erikomiteega.2. Muude ühiskomitee otsuste suhtes võtab ühenduse seisukoha vastu nõukogu komisjoni ettepaneku põhjal kvalifitseeritud häälteenamusega.Artikkel 5Käesolev otsus avaldatakse Euroopa Ühenduste Teatajas.Brüssel, 15. märts 2001Nõukogu nimeleesistujaM-I. Klingvall[1] Ettepanek on esitatud 31. jaanuaril 2001 (Euroopa Ühenduste Teatajas seni avaldamata).[2] Arvamus on esitatud 14. veebruaril 2000 (Euroopa Ühenduste Teatajas seni avaldamata).--------------------------------------------------